บาทเปิด 31.04 บาทต่อดอลลาร์ แนวโน้มผันผวน
เงินบาทเปิดตลาด 31.04 บาทต่อดอลลาร์ แนวโน้มผันผวน เกาะติดผลเลือกตั้งสหรัฐ ให้กรอบวันนี้ 30.95-31.20 บาทต่อดอลลาร์
4 พ.ย. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.04 บาท/ดอลลาร์ แข็งค่าจากปิดตลาดช่วงเย็นวันที่ 3 พ.ย. ที่ระดับ 31.06 บาท/ดอลลาร์ โดยทิศทางการเคลื่อนไหวมีความผันผวนมากจากการเลือกตั้งประธานาธิบดีสหรัฐ ซึ่งคาดว่าจะผันผวนต่อเนื่องไปจนกว่าจะรู้ผลเลือกตั้งชัดเจน
"เช้านี้บาทผันผวนมาก มีหลุด 31.00 บาท/ดอลลาร์ลงไปก่อนที่จะกลับมาอ่อนค่า ซึ่งเป็นผลจากการนับคะแนนเลือกตั้งประธานาธิบดีสหรัฐที่ทยอยออกมาในแต่ละจุด" นักบริหารเงิน ระบุ
นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 30.95-31.20 บาท/ดอลลาร์